নবদ্বীপে পুলিশি অভিযানে উদ্ধার বিপুল পরিমাণ গাঁজা,গ্রেফতার ২

নবদ্বীপ: গোপন সূত্রে পাওয়া তথ্যের ভিত্তিতে নদিয়ার (Nadia) নবদ্বীপে (Nabadwip) পুলিশি অভিযানে উদ্ধার হল বিপুল পরিমাণ গাঁজা। ঘটনায় দুই যুবককে গ্রেফতার নবদ্বীপ থানার পুলিশ (District News) ।

ঘটনাটি ঘটেছে মঙ্গলবার সকালে নবদ্বীপ শহরের প্রাচীনমায়াপুর পাঁচ নম্বর ওয়ার্ডের যশোদাসাহা লেনে। পুলিশ সূত্রে জানা গিয়েছে, গোপন খবরের ভিত্তিতে ওই এলাকার একটি বাড়িতে তল্লাশি চালায় নবদ্বীপ থানার একটি টিম। সেখান থেকেই উদ্ধার হয় প্রচুর পরিমাণ গাঁজা। তবে ঠিক কতটা মাদক উদ্ধার হয়েছে এবং তার বাজারমূল্য কত তা এখনও পর্যন্ত স্পষ্ট করেনি পুলিশ।

আরও পড়ুন: এ বারের মতো বর্ষা বিদায়, কবে থেকে বাংলায় বইবে কাঁপুনি ধরানো উত্তুরে হাওয়া?

স্থানীয় সূত্রে জানা গিয়েছে, আটক দুই যুবক ওই বাড়িতেই কিছুদিন ধরে আসা-যাওয়া করছিলেন। বাড়ির মালিক জানিয়েছেন, গ্রেফতার হওয়া দুই যুবক তাঁর ছেলের বন্ধু হলেও তিনি তাঁদের বিশেষভাবে চিনতেন না।

পুলিশ সূত্রে জানা গিয়েছে, ঘটনায় আরও কেউ জড়িত কি না, তা খতিয়ে দেখা হচ্ছে। আটক দুই যুবককে জিজ্ঞাসাবাদ করে পুরো মাদক চক্রের হদিস পাওয়ার চেষ্টা করছে পুলিশ।